**Demecser város Önkormányzata a kimagasló színvonalon és hivatástudattal végzett tevékenységének elismeréseként Életmű megtisztelő díjat Orosz László Péterné tagintézményvezető óvodapedagógus részére adományozza.**

**„Ha egyszer a pedagógus szereti a munkáját, akkor jó pedagógus lesz.**

**Ha szereti a gyerekeket úgy, mint apja és anyja, akkor jobb pedagógus lesz annál, aki minden könyvet elolvasott, de nem szereti sem a munkáját, sem a tanítványait.**

**Ha pedig egyesíti önmagában munkájának és gyerekeknek a szeretetét, akkor tökéletes pedagógus.”**

**Lev Tolsztoj**

**Orosz László Péterné**

Az óvodák életében is vannak olyan időszakok, amelyekre később mérceként lehet tekinteni, amire a gyerekek és felnőttek büszkén hivatkozhatnak. Orosz László Péterné érdeme, hogy 42 évi óvodapedagógusi és 10 éves tagintézményvezetői munkájával, a fizikai alapoktól is kezdve, jól felszerelt óvoda működik, amelynek falai között magas fokú szellemiség fejlődött ki.

Jogviszonya 1980. augusztus 1-én kezdődött meg a berkeszi II.Rákóczi Ferenc Általános Iskola és Óvodában.

Intézmény fenntartói változások sora után lett a Demecseri Tündérkert Óvoda és Bölcsőde Berkeszi Tagintézményének óvodapedagógusa.

Intézményegység vezetői megbízása 2012. január1-én kezdődött el, mely napjainkban is töretlenül működik.

Az elmúlt 42 év alatt óvodapedagógusi munkájában mindig hangsúlyt kapott a gyermekek sokoldalú személyiségfejlesztése, az óvodapedagógusok módszertani ismereteinek fejlesztése, megújítása. Pedagógiai és vezetői munkájában olyan módszertani kultúrát képvisel, mellyel differenciáltan szolgálja mind a gyermekek fejlődését, mind a kollégák szakmai személyiségének kiteljesedését. Munkáját pozitív vezetői attitűd és innovatív beállítottság jellemzi.  
Új szemlélettel közelíti meg a sajátos nevelési igényű gyermekek ellátását.

Lendülete, 42 éve töretlen. Óvodásai rajongásig szeretik, a szülők közössége körében nagy tiszteletnek örvend. Fontos számára a valódi értékek közvetítése és elfogadtatása szülőkkel, gyerekekkel egyaránt.

Az oktató-nevelő munka mellett rengeteg közéleti, helyi, illetve megyei szintű tevékenységnek is részese. Folyamatosan támogatja a kollégái szakmai törekvéseit, nyitott az új eszközök és módszerek kipróbálására. Minden segítő és önkéntes programba bekapcsolódik, a szülők és gyerekek iránti szeretete és nyitottsága töretlen.